גרמניה הוגרלה לבית ה', לצד נבחרות , ו. במשחקה הראשון הדהימה גרמניה עם ניצחון 0–8 מוחץ על ערב הסעודית, כשמירוסלב קלוזה כובש שלושה שערים. קלוזה הוסיף שער נוסף גם במשחק השני של גרמניה, מול אירלנד, אך שניות ספורות לסיום המשחק כבש רובי קין את שער השוויון, והקבוצות נפרדו בתוצאה 1-1. קלוזה כבש גם במשחקה השלישי של גרמניה, בניצחון 0–2 על קמרון, ובכך העלה את מאזנו לחמישה שערים מתוך ה-11 שכבשה נבחרתו. קלוזה לא הוסיף לכבוש עוד בטורניר. בכל השלבים הנותרים עד לגמר, ניצחה גרמניה בתוצאה זהה, 0-1 בתום 90 דקות. בשמינית הגמר אוליבר נויביל כבש שתי דקות בלבד לסיום המשחק מול . ברבע הגמר היה זה מיכאל באלאק שכבש לאחר 39 דקות בניצחון נבחרתו על . בחצי הגמר באלאק כבש פעם נוספת את שער הניצחון של נבחרתו, הפעם בדקה ה-74 מול אחת משתי המארחות של הטורניר, . בכך הבטיחה גרמניה את העפלתה לגמר הטורניר.
שופט המשחק.
פיירלואיג'י קולינה מאיטליה, שנחשב לאחד השופטים הטובים בכל הזמנים, נבחר לשופט המשחק. עוזרי השופט ליף לינדברג משוודיה ופיליפ שארפ מאנגליה נבחרו לשמש כקוונים במשחק, ויו דאלאס מסקוטלנד שימש כשופט רביעי.
קולינה היה לשופט האיטלקי השני ששופט גמר מונדיאל, אחרי סרג'יו גונלה ב-1978. גם בגמר מונדיאל 2014 שובץ שופט איטלקי, ניקולה ריצולי. הוא שפט בעברו את גמר טורניר הכדורגל של אולימפיאדת אטלנטה (1996) בין ל, ואת גמר ליגת האלופות 1999 בין מנצ'סטר יונייטד לבאיירן מינכן.
במהלך הטורניר, קולינה שפט בשני משחקים נוספים. המשחקים ששפט היו המשחק מבית ו' בין ל (0-1, משער בכדור עונשין שהעניק קולינה) ומשחק שמינית הגמר בין ל (0-1).
מהלך המשחק.
גרמניה עלתה למשחק ללא מיכאל באלאק, שכבש את שער הניצחון בשני משחקיה הקודמים. במשחק חצי הגמר מול , בדקה ה-71, כ-4 דקות בלבד לפני שכבש את שער הניצחון במשחק, ספג באלאק כרטיס צהוב שגרר את הרחקתו ממשחק הגמר. ברזיל שיתפה במשחק חמישה שחקנים ששיחקו בגמר המונדיאל הקודם: קאפו, רוברטו קרלוס, ריבאלדו ורונאלדו שעלו בהרכב הפותח למשחק פתחו גם בגמר 1998. דנילסון, שעלה כמחליף בגמר 1998, עלה כמחליף בדקת הסיום של המשחק.
המחצית הראשונה התאפיינה עם שליטה של גרמניה בכדור שלא הניבה מצבי כיבוש, כשמנגד ברזיל הגיעה למספר מצבים על אף שלא שלטה במשחק. תוצאת הסיום של המחצית הייתה שוויון 0-0.
במחצית השנייה, ברזיל הצליחה להשיג את השער הראשון בדקה ה-67. ריבאלדו בעט כדור חזק מ-25 מטרים לעבר מרכז השער. שוער גרמניה, אוליבר קאן, ניסה לקלוט את הכדור, אך הכדור ניתז מחזהו ובין ידיו הישר לרגליו של רונאלדו שהסתער לעברו, ומקרוב בעט פנימה. בדקה ה-79, קלברסון העביר כדור שטוח מאגף ימין לכיוון מרכז הרחבה. ריבאלדו דילג מעל הכדור, מה שהשאיר את הכדור לרונאלדו, שגלגל לפינה הימנית של השער והכניע את קאן, כדי לקבוע את תוצאת הסיום, 0-2 לברזיל. לרונאלדו היה זה השער השני במשחק והשמיני בטורניר.
עם סיום המשחק, קפטן הנבחרת קאפו זכה להניף את גביע העולם החמישי בהיסטוריה של ברזיל.
שחקן מצטיין: רונאלדו
שופט: פיירלואיג'י קולינה
קוונים: ליף לינדברג, פיליפ שארפ
שופט רביעי: יו דאלאס
.Cray Inc היא חברה אמריקאית המתמחה בייצור מחשבי על, הממוקמת בסיאטל, וושינגטון.
קודמתהּ היא .Cray Research, Inc (או CRI) נוסדה ב 1972 על ידי סימור קריי. קריי פיצל ממנה את חברת Cray Computer Corporation (או CCC) בשנת 1989, אשר פשטה רגל בשנת 1995. שנה לאחר מכן רכשה סיליקון גרפיקס את Cray Research.
.Cray Inc נוצרה בשנת 2000 כאשר Tera Computer Company רכשה את Cray Research מ-SGI ואימצה את השם במהלך הרכישה.
לחברה כ-1,000 עובדים (סוף 2012).
Ello היא רשת חברתית מקוונת נטולת פרסומות שנוצרה על ידי פול בדניץ במרץ 2014.
באוקטובר החברה Ello עברה רה-ארגון והוגדרה כ "Benefit Corporation" (סוג ארגון הקיים בארצות הברית אשר נמדד לפי יעדי השפעה חיובית ולא על פי ביצועים כלכליים).
הרשת החברתית אספה משתמשים בקצב מהיר בשנתה הראשונה כאשר בתקופה מסוימת אתר ההרשמה קרס, עם מעל 50,000 משתמשים חדשים כל שעה. לאחר כחצי שנה כבר היו לרשת מעל 1,000,000 משתמשים.
צלב האדום
נידא תוניס
נידָא תוניס (בערבית: حركة نداء تونس, בצרפתית: L'appel de la Tunisie, תרגום: "קריאה לתוניסיה") היא מפלגה פוליטית חילונית בתוניסיה, שנוסדה על ידי ראש הממשלה לשעבר אל-באג'י א-סבסי (Beji Caid el Sebsi) בבחירות שלאחר ההפיכה של 2011. המפלגה מגדירה את עצמה "מפלגה מודרניסטית".
בבחירות הכלליות בתוניסיה 2014 זכתה המפלגה ברוב קולות וקיבלה 85 מושבים מתוך 217 מושבים, יותר מושבים מאשר המפלגה המוסלמית הגדולה אֶנ-נַהְדָה (Ennahda).
יצחק קאליש (אמשינוב)
רבי יצחק קאליש (1920 - י"ט באייר תשנ"ג, 1993) היה האדמו"ר מאמשינוב בארצות הברית.
ביוגרפיה.
נולד לרבי יוסף קאליש ולשרה בת רבי חיים אלעזר וקס. נישא לבתו של רבי יוסף לנדא משושלת סטריקוב. בזמן מלחמת העולם השנייה נמלט עם דודו רבי שמעון שלום לווילנה ומשם לשאנגחאי וארצות הברית. נישא בשנת תש"י לרחל לאה בת הרב דוב בעריש פרנקל, חסיד גור.
מיד לאחר נישואיו הקים את בית מדרשו בוויליאמסבורג בגיבויו המלא של הדוד רבי שמעון שלום שאף בא להשתתף בטיש יארצייט שערך בג' בשבט לכבוד אביו רבי יוסף, אחיו של הרש"ש.
בניסן תשכ"ד עבר לבורו פארק.
הרב קאליש נהג במסורת חסידות וורקא-אמשינוב, ונודע באהבת ישראל. העביר מסורות, מנהגים ודברי תורה מחסידות וורקא ואמשינוב. ביקר בבני ברק בשנת 1961 ושוב ב-1968.
ארונו הובא לקבורה בבית הקברות העתיק בטבריה.
בנו רבי יוסף הוכתר לממלא מקומו. חלק מהחסידים עלו לישראל ונקשרו לרבי יעקב אריה מיליקובסקי, האדמו"ר מאמשינוב בירושלים, אך הם ממשיכים להתאסף יחד עם בנו של רבי יוסף מארצות הברית, רבי מנחם קאליש, בחבורה בשם "זרע יצחק".
מדברי תורתו יצא לאור הספר "אמרי קודש", על ידי תלמידו הרב יוסף לנדא. נכדו הרב חיים מאיר ארנסטר הוציא מדברי תורתו וסיפוריו את הספרים "ימות עולם". רבים מתורותיו ומתולדות בית אמשינוב הודפסו בספר "שיח חסידים - ווארקי - אמשינאוו", יצא לאור על ידי איגוד "זרע יצחק".
משפחתו.
אשתו הראשונה ובתו נרצחו בשואה. מנישואין שניים אחר השואה נולדו בן ובת; רבי יוסף, ממלא מקומו באדמו"רות (נפטר בי"א בניסן ה'תש"פ). היה נשוי לבת הרב אליהו שטרנבוך. בניו הם רבי מנחם, חתן רבי נתן דוד רוזנבוים, האדמו"ר מזוטשקא; ורבי אשר חיים, חתן רבי אהרן מנדלסון בנו של גאב"ד קוממיות.
בתו נישאה לרב ישראל ארנסטר, בנו של הרב משה ארנסטר, ונכדו של רבי חיים מאיר הגר מוויז'ניץ.
משפט ההיטל המרכזי
במתמטיקה, משפט ההיטל המרכזי (באנגלית המשפט נקרא לפעמים Fourier slice theorem) אומר ששני התהליכים הבאים, עבור פונקציה formula_1 וישר formula_2 דרך הראשית, נותנים את אותה התוצאה:
למשפט שימושים רבים בטומוגרפיה ובשיפור תמונות שמתקבלות במיקרוסקופ אלקטרונים חודר.
ניסוח פורמלי של המשפט.
נסמן ב formula_7 את אופרטור ההיטל על תת מרחב ליניארי ממימד formula_8 (היטל במובן של אינטגרל על המשלים האורטוגונלי בכל נקודה)
נסמן ב formula_9 את אופרטור החיתוך עם אותו התת-מרחב שעובר דרך הראשית,
ונסמן בformula_10 את התמרת פורייה ב formula_11 ממדים בהתאמה.
אז לכל פונקציה formula_12 מתקיים:
formula_13
הוכחה למקרה הדו ממדי.
בגלל שסיבוב של פונקציה סביב הראשית זו פעולה שמתחלפת עם התמרת פוריה, ניתן להניח, בלי הגבלת הכלליות, שההיטל והחיתוך מתבצעים על ציר formula_14.
נסמן את formula_15, ונסמן את ההיטל שלה על ציר formula_14 להיות :
formula_17
והתמרת פורייה שלה להיות:
formula_18
אז החיתוך של התמרת הפורייה עם ציר הformula_14 הוא:
formula_20
שזה בדיוק התמרת פורייה של formula_21.
יוסי פינטו
יוסי פינטו (נולד ב-12 באפריל 1975) הוא קצין בצה"ל בדרגת אלוף-משנה, המשמש נספח צה"ל ביוון. קודם לכן שימש מפקד חטיבת החילוץ, קצין אג"ם של פיקוד העורף, מפקד המרכז לאימונים באש במל"י ומפקד חטיבת בנימין.
ביוגרפיה.
פינטו נולד במצפה רמון להוריו שהיו בשירות קבע בבסיס רמון. התגייס לצה"ל באוגוסט 1993, ושובץ בגדוד דוכיפת. שירת כלוחם בגדוד. לאחר קורס קציני חי"ר שב לגדוד דוכיפת, ומונה למפקד מחלקת מסלול. במהלך התפקיד נפצע במהומות מנהרת הכותל. בהמשך שימש כמפקד מחלקה בגדוד. לאחר מכן מונה למפקד פלוגה בגדוד דוכיפת. בשנת 2000 מונה לסגן מפקד גדוד דוכיפת. בשנת 2004 מונה לקצין אג"ם של חטיבת בנימין.
באוגוסט 2007 הועלה לדרגת סא"ל ומונה למפקד גדוד דוכיפת, בכך היה למפקד הגדוד הראשון בחטיבת כפיר שצמח לאורך כל שירותו בגדודי החטיבה. באפריל 2008, הגדוד בפיקודו קיבל את פרס הרמטכ"ל ליחידות מצטיינות. את תפקידו סיים במאי 2009. בהמשך מונה לסגן מפקד חטיבת כפיר בין השנים 2009–2010. לאחר מכן שימש כקצין אג"ם של עוצבת האש בין השנים 2010–2012.
ב-10 ביולי 2012 הועלה לדרגת אל"ם ומונה למפקד חטיבת בנימין, ושימש בתפקיד בין היתר במהלך מבצע שובו אחים. את תפקידו סיים בספטמבר 2014. בשנת 2014 מונה למפקד המרכז לאימונים באש במל"י, ושימש בתפקיד עד שנת 2015. בהמשך מונה לקצין אג"ם של פיקוד העורף בין השנים 2015–2017. לאחר מכן היה חניך במכללה לביטחון לאומי במחזור מ"ה (2018-2017). ב-25 ביולי 2018 מונה למפקד חטיבת החילוץ, הוא שימש בתפקיד עד 9 ביוני 2020. באוגוסט 2020 מונה לנספח צה"ל ביוון.
חיים אישיים.
פינטו נשוי ואב לשניים. בעל תואר ראשון במדע המדינה מאוניברסיטת חיפה.
שולמית ירון
פולונסקי